cyanic-selkie/wikianc huggingface dataset:
Endoderm
Grunnen til at endoderm finnes i øregangene er at disse dannes ved en serie parrede utbuktinger av svelget på tidlig fosterstadiet, kalt gjellebuer. Disse utbuktingene danner buer som blir til gjeller hos fisk og lavere ryggstrengdyr, men hos firbente virveldyr, og særlig pattedyr, gir buene opphav til en rekke strukturer rundt halsen, slik som tungebeinet, strupehode, skjoldbrusk- og brissel-kjertlene og deler av øret. Selv om det finnes endoderm mange steder i kroppen, utgjør det ikke noen stor del av det voksne dyret. Mesteparten av et voksent individ vil være dannet fra mesoderm, mens endoderm bare kler et tynt lag på innsiden.
Taenarthrus
Stichonotus er en slekt av løpebiller.
Utseende
Middelsstore (ca. 10 millimeter), brede, litt flate, svarte løpebiller uten metallglans. Antenner og bein er lysere farget. Hodet er bredere enn langt, firkantet, kjevene og fasettøynene middelsstore. Antennene er tynne, rundt halve kroppslengden. Pronotum er avrundet. Dekkvingene er rundede og hvelvede.
Utbredelse
Slekten er utbredt på New Zealand.
The Defeat of Satan/Despair
The Defeat of Satan/Despair er et samlealbum med det norske bandet Antestor, utgitt på Momentum Scandinavia i 999 nummererte eksemplarer i 2003. Albumet inneholder de to første demoutgavene Despair (1993) og The Defeat of Satan (1991). Sangene ble remastret og remikset for samlealbumet, som også ble utstyrt med en bilde-CD og et hefte med bandets historikk og tekster.
Låtene
Demoen Despair ble opprinnelig utgitt på Strawberry Records i 600 eksemplarer. Låten «Jesus, Jesus Ver Du Hjå Meg» er en coverversjon av en gammel, norsk begravelsessalme, og Kjetil Molnes vokaler er stort sett mørke, gutturale death growl i tillegg til noe ren sang. På demoen er det få spor med Lars Stokstad på keyboard med unntak av introen som er tydelig påvirket av folkemusikk og begravelsessalmen. Låtene har en Death/doom-sound som ligner den på albumet Martyrium fra 1994, men har en noe mørkere atmosfære. Bandet plasserer seg selv i sjangeren «sorrow metal».
Osbergtunnelen
Osbergtunnelen er en 630 meter lang tunnel i Suldal kommune i Rogaland. Tunnelen ble åpnet i 2012 sammen med drøyt 3,5 km utbedra veg, og er en del av Riksvei 13 mellom Osberg og Kilane.
The Defeat of Satan/Despair
Låtene
The Defeat of Satan-demoen ble spilt inn mens bandet var kjent som Crush Evil, og materialet er litt ulikt de andre albumene Antestor har gitt ut. The Defeat of Satan preges av en minimalistisk blanding av thrash metal og death metal med death growl-vokaler. Sangen varer mer enn 10 minutter, og demoen avsluttes med en industrimusikk-aktig outro kalt «Knus Ondskapen».
A Ti’a Porinetia
A Tia Porinetia (fransk: Rassemblement des Polynésiens) er et politisk parti i Fransk Polynesia.
The Defeat of Satan/Despair
Låtene
Tekstene omtaler det ondes krefter, advarer mot dem og snakker om åndelig krigføring mot Satan. Disse tekstene gikk imot den antikristne ideologien som kjennetegnet den tidlige black metal-scenen i Norge; demoene ble spilt inn under den andre bølgen av black metal. I heftet som følger innspillingen sies det slik: I det samme heftets beskrivelse av bandets historie fortelles det at Antestor mottok alvorlige drapstrusler fra enkelte av de store bandene og nøkkelpersonene i miljøet.
A Ti’a Porinetia
Det ble grunnlagt i januar 2013, i forkant av valget til Fransk Polynesias forsamling senere samme år, og ledes av Teva Rohfritsch. En annen frontfigur er Gaston Tong Sang, som tidligere ledet partiet O Porinetia To Tatou Ai'a. A Tia Porinetia er tilhenger av selvstyre for Fransk Polynesia og motstander av selvstendighet.
Ved valget til Fransk Polynesias forsamling i 2013 fikk A Tia Porinetia 25,63 % av stemmene og åtte representanter.
I februar 2016 gikk A Ti'a Porinetia sammen med parlamentsgruppen ledet av Edouard Fritch og det nye partiet Tapura huiraatira ble lansert. Rohfritsch ble nestleder i det nye partiet.
Arthur Barnard
Arthur Barnard (født 10. mars 1929, død 1. mai 2018) var en amerikansk friidrettsutøver.
Han representerte USA under Sommer-OL 1952, hvor han tok bronse på 110 meter hekk.
Intolerable Cruelty
Intolerable Cruelty er en amerikansk romantisk komedie fra 2003 regissert av Coen-brødrene. Manus ble skrevet av Robert Ramsey og Matthew Stone.
Hovedrollene spilles av George Clooney, Catherine Zeta-Jones og Geoffrey Rush. Filmen hadde premiere under Filmfestivalen i Venezia den 2. september 2003, før den ble sluppet i USA den 10. oktober 2003.
Handlingsreferat
Donovan Donaly, en såpeopera-produsent, oppdager at hans kone Bonnie er intim med en hennes tidligere kjæreste - og han søker om skilsmisse. Bonnie ansetter Miles Massey, en advokat og oppfinneren av "Massey pre-nup" som er en fullstendig idiotsikker ektepakt. Miles vinner et stort oppgjør i skilsmissen mot Donaly, noe som etterlater ham i økonomisk ruin. Privatetterforsker Gus Petch følger etter den velstående Rex Rexroth en kveld sammen med en blondine. Når de stopper ved et motell, fanger Gus dem på video. Han tar med seg denne videoen til Rex sin kone, Marylin Rexroth. Hun søker om skilsmisse, og krever masse penger i skilsmisse-oppgjøret. Rex har ikke råd til dette og ansetter Miles for å representere ham.
Marylins venninne, Sarah Sorkin, advarer Marilyn om at Miles kan være en farlig motstander. Marylin og hennes advokat, Freddy Bender, klarer ikke å komme til enighet med Miles og Rex. Miles ber den fascinerende Marylin på middag, hvor de flørter. Men Miles får kontakt med en sveitsisk hotell-concierge som vitner om at Marylin ba ham finne en passende ektemann til henne som var veldig rik, og som hun trodde at hun enkelt kunne skilles fra - og at han hadde tipset henne om Rex. Skilsmissen deres blir deretter innvilget, men Marylin får ingenting. På jakt etter hevn mot Miles, finner Marylin den nå pengeløse Donaly som er hjemløs. Hun gir ham en mulighet til å gjenvinne sin tapte ære. Kort tid senere dukker Marylin opp på Miles sitt kontor sammen med sin nye forlovede, olje-millionæren Howard D. Doyle. De skrev under på en "Massey pre-nup" som ville sørget for at Marylin ikke ville fått noen av hans penger eller eiendeler i tilfelle skilsmisse.
Men Howard ødelegger imidlertid denne planen under bryllupet, som en demonstrasjon av sin kjærlighet. Seks måneder senere reiser Miles til Las Vegas, Nevada for å holde en talen på et stevne for advokater som har spesialisert seg på skilsmisser. Han møter Marylin, som allerede har skilt seg fra Howard, og antagelig skaffet seg en betydelig andel av Doyle Oil-formuen. Hun innrømmer imidlertid at hun er misfornøyd med sitt velstående, men ensomme, tilværelse. Miles går snart med på å gifte seg med henne. Kort tid etter oppdager imidlertid Miles at «Howard D. Doyle» bare var en skuespiller fra en av Donalys såpeoperaer. Marylin hadde narrett ham, og satt hans betydelige rikdom i fare.
Desperat etter å redde firmaets rykte, foreslår sjefen hans, Herb Myerson, å ansette leiemorderen "Wheezy Joe" for å drepe Marylin. Miles får da vite at Marylins tidligere ektemann Rex har dødd uten å forandre testamentet sitt, og etterlater henne hele formuen hans. Siden hun nå er den rikeste av henne og Miles, er hans formue ikke lenger i fare. En angrende Miles skynder seg for å redde Marylin fra Wheezy Joe, men Marilyn har allerede tilbudt å betale ham det dobbelte for å drepe Miles i stedet. I forvirringen under den påfølgende konfrontasjonen tar Joe feil av pistolen sin for astma-inhalatoren, og dreper seg selv ved et uhell.
Delmira Agustini
Delmira Agustini (født 24. oktober 1886 i Montevideo, død 6. juli 1914) var en uruguayansk forfatter og lyriker. Hun er en av de beste latinamerikanske poeter i det 20. århundre.
Hennes foreldre var fra Italia. Delmira Agustini var en erotisk poet. Hun spesialisert seg på kvinnelig seksualitet.
Agustini ble drept av sin mann i 1914, da hun var 27 år gammel. Hun er begravd i Montevideo.
Caprella luctator
Caprella luctator er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann).
Arten lever i farvann i Japan.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
Termodynamisk tilstand
I termodynamikk er en termodynamisk tilstand til et system dens tilstand på et bestemt tidspunkt; det vil si fullt identifisert av verdier av et passende sett med parametere kjent som tilstandsvariabler, tilstandsparametere eller termodynamiske variabler. Når et slikt sett med verdier av termodynamiske variabler er spesifisert for et system, blir verdiene til alle termodynamiske egenskaper i systemet bestemt. Vanligvis anses en termodynamisk tilstand som standard å være en av termodynamisk likevekt. Dette betyr at tilstanden ikke bare er tilstanden til systemet på et bestemt tidspunkt, men at tilstanden er den samme, uforanderlig, over en ubestemt periode.
Termodynamikk setter opp en idealisert konseptuell struktur som kan oppsummeres ved en formell definisjon og postulater. Termodynamiske tilstander er blant de grunnleggende eller primitive objektene eller forestillingene i systemet, som deres eksistens er primær og definitiv for, i stedet for å være avledet eller konstruert fra andre konsepter.
Et termodynamisk system er ikke bare et fysisk system. Generelt sett omfatter uendelig mange forskjellige alternative fysiske systemer et gitt termodynamisk system, fordi generelt har et fysisk system langt mange flere mikroskopiske egenskaper enn det som er nevnt i en termodynamisk beskrivelse. Et termodynamisk system er et makroskopisk objekt, hvis mikroskopiske detaljer ikke eksplisitt blir vurdert i dets termodynamiske beskrivelse. Antallet tilstandsvariabler som kreves for å spesifisere den termodynamiske tilstanden, avhenger av systemet, og er ikke alltid kjent før eksperimentet; det er vanligvis funnet fra eksperimentelle bevis. Tallet er alltid to eller flere; vanligvis er det ikke mer enn noen dusin. Selv om antall tilstandsvariabler er løst ved eksperiment, er det fortsatt valg av hvilke av dem som skal brukes til en spesiell praktisk beskrivelse; et gitt termodynamisk system kan alternativt identifiseres ved flere forskjellige valg av settet med tilstandsvariabler. Valget tas vanligvis på bakgrunn av vegger og omgivelser som er relevante for de termodynamiske prosessene som skal vurderes for systemet. For eksempel, hvis det er ment å vurdere varmeoverføring for systemet, bør en vegg i systemet være gjennomtrengelig for varme, og den veggen skal koble systemet til en kropp, i omgivelsene, som har en bestemt tidsvariabel temperatur.
For likevektstermodynamikk, i en termodynamisk tilstand til et system, er innholdet i intern termodynamisk likevekt, med null strømmer av alle størrelser, både indre og mellom system og omgivelser. For Planck er den primære egenskapen til en termodynamisk tilstand av et system som består av en enkelt fase, i fravær av et eksternt pålagt kraftfelt, romlig homogenitet. For ikke-likevektstermodynamikk inkluderer et passende sett med identifiserende tilstandsvariabler noen makroskopiske variabler, for eksempel en romlig gradient som ikke er null, som indikerer avvik fra termodynamisk likevekt. Slike ikke-likevektsidentifiserende tilstandsvariabler indikerer at noe ikke-null-strømning kan forekomme i systemet eller mellom system og omgivelser.
Victor de Laveleye
Victor Auguste de Laveleye (født 5. november 1894 i Brussel i Belgia, død 14. desember 1945 i Elsene) var en belgisk liberal politiker og minister. De Laveleye representerte Belgia i tennis under Sommer-OL i 1920 og neste gang i 1924.
Under den andre verdenskrig var han direktør for de belgiske franskspråklige sendingene ved det britiske kringkastingbyrået BBC fra 1940 til 1944. Under krigen ble han et symbol for belgierne gjennom sine sendinger fra London. Den 14. januar 1941 ba han alle belgierne om å velge bokstaven V som samlingspunkt «Ettersom V er den første bokstaven i Victoire (seier) på fransk og Vryheid (frihet) på flamsk.» og det ble begynnelsen på «V-kampanjen» som viste «V» malt på vegger over hele Belgia. Selv Winston Churchill tok opp dette forslaget.
Filosofiåret 1742
Filosofiåret 1742 er en oversikt over hendelser, utgivelser og personer med tilknytning til filosofi i 1742.
Sofía Maccari
Sofía Maccari (født 3. juli 1984) er en argentinsk landhockeyspiller som deltok i de olympiske leker 2012 i London.
Maccari vant en olympisk sølvmedalje i landhockey under OL-2012 i London. Hun var med på det argentinske laget som kom på andreplass i landhockeyturneringen for damer bak Nederland.
Tolv lag deltok, Argentina vant gruppe B foran New Zealand, med tre seiere, en uavgjord og et tap. I semifinalen møtte de Storbritannia, som de beseiret med 2-1. 10. august 2012 spilte de finale mot Nederland, Nederland vant finalen med 2-0.
Norges administrative inndelinger i 1769
Norges administrative inndelinger i 1769 er en oversikt over landets inndeling i ulike administrative enheter ved folketellingen i 1769. Riksdelen Norge var inndelt i fire stiftamt.
Santiago Brouard
Santiago Brouard kjent som Santi Brouard (født 19. april 1919 i Lekeitio, død 20. november 1984 i Bilbao) var en spansk politiker og barnelege. Han var baskisk og en frontfigur i Den baskiske nasjonale frigjøringsbevegelsen. Brouard var medlem av det baskiske parlamentet og samtidig varaordfører i Bilbao ved sin død. Brouard ble drept av den spanske regjeringens dødsskvadron Grupos Antiterroristas de Liberación (GAL), i en av dennes mest velkjente aksjoner.
Biografi
Santiago Brouard studerte medisin ved universitetet i Valladolid. Etter å ha fullført studiene dro han tilbake til Baskerland og spesialiserte seg innenfor pediatri ved Basurto-sykehuset i Basurto-Zorroza, Bilbao. Han giftet seg med Teresa Aldamiz og sammen fikk de tre barn. Han var aktiv i etableringen av de første ikastolas, baskiskspråklige skoler i Bizkaia.
Eksil i Frankrike
I 1974 måtte Brouard rømme til Iparralde (fransk Baskerland), etter at det ble kjent at han hadde behandlet et medlem av ETA som hadde blitt skutt av spansk politi. Her ble han kjent med ledende ETA-medlemmer, inkludert José Miguel Beñaran Ordeñana (Argala). Han ble boende i fransk Baskerland fram til 1977.
Politisk leder
Tilbake i Spania var Brouard ledende i dannelsen av Euskal Herriko Alderdi Sozialista (EHAS), som i 1977 fusjonerte med Eusko Sozialistak (ES) og ble til partiet Herri Alderdi Sozialista Iraultzailea (HASI). Ved stiftelsen av HASI ble Brouard valgt til leder. HASI var aldri et lovlig registrert parti og stilte fra 1978 til valg gjennom Herri Batasuna der Brouard også deltok. Han hadde også en ledende rolle i koordineringsorganet Koordinadora Abertzale Sozialista (KAS) og i utformingen av det såkalte KAS-alternativet; Den baskiske nasjonale frigjøringsbevegelsens strategiske konsept mot slutten av Fransisco Francos diktatur. Brouard var en synlig opponent mot den spanske grunnloven (godkjent ved folkeavstemning i 1978) og statuttene om Baskerlands autonomi (godkjent ved folkeavstemning i 1979).
I 1983 ble Brouard sammen med flere andre medlemmer av Herri Batasuna dømt til fengsel for å ha sunget den baskiske nasjonalistsangen Eusko gudariak under den spanske kongen Juan Carlos sitt besøk i Gernika. De baskiske nasjonalistene avbrøt kongens tale og ble båret vekk fra stedet.
Samme år ble han vararepresentant i det spanske parlamentet, samt varaordfører i Bilbao. Fra mars 1984 var han fast representant i det baskiske parlamentet.
Attentatet
20. november 1984 ble Brouard skutt av drapsmenn fra den utenomrettslige dødsskvadronen Grupos Antiterroristas de Liberación (GAL) i det han var i ferd med å behandle et spedbarn på hans egen pediatriske klinikk i Bilbao. Han ble rammet av seks skudd fra to ulike håndvåpen. Datoen for drapet var neppe tilfeldig, da det er dødsdagen til både grunnleggeren av falangistpartiet, José Antonio Primo de Rivera og Fransisco Franco.
Attentatet vakte voldsomme reaksjoner i Baskerland og utløste en to dager lang generalstreik. Morgenen etter attentatet svarte ETA med å ta livet av den spanske generalen Luis Rosón Pérez og han sjåfør.
Drapet har blitt etterforsket av over et dusin ulike etterforskere. I 1995 ble Rafael López Ocaña dømt til 33 års fengsel for drapet i spansk høyesterett. José Luis Morcillo Pinillo, en høyreekstrem forretningsmann som var mistenkt for å ha engasjert Ocaña rømte til Ecuador. Saken ble gjenåpnet i 1997 da Morcillo ble arrestert i Spania for besittelse av narkotika. Til tross for at politiet identifiserte Ocaña og Morcillo som drapsmennene, ble begge løslatt i 1999 etter ordre fra en dommer i spesialdomstolen Audiencia Nacional.
I 2013 innrømmet Morcillo at det var han som avfyrte skuddene mot Brouard. Han hevder drapet ble bestilt av den tidligere sjefen for Guardia Civil, Rafael Masa, på ordre fra det spanske innenriksdepartementet. Han impliserte også den tidligere sikkerhetssjefen i innenriksdepartementet, Julián Sancristóbal Iguarán.
Ceruchus niger
Ceruchus niger er en bille som hører til familien hjortebiller.
Utseende
En nokså liten (10-15 millimeter), blankt svart, flat og avlang hjortebille. Hannens kjever er noe forstørrede, rette og framstrakte. Dekkvingene har dype punktstriper.
Levevis
Ceruchus-artene er skogsinsekter som er knyttet til gammel skog – svarthjorten som forekommer i Norge er regnet som en utpreget urskogsart. De europeiske artene er knyttet til løvtrær. Larvene spiser trefibre, som er svært næringsfattige, og utviklingen går derfor ganske langsomt – de kan bruke 3-4 år eller enda lengre på larveutviklingen. Til slutt forvandler larven seg til en puppe i et kammer fôret med opptygde trefliser. De voksne insektene er forholdsvis kortlivede og spiser lite, men de kan ta til seg noe nektar og saft fra frukt. De er aktive om natten. Denne arten forekommer i høytliggende skoger.
Utbredelse
Arten er utbredt i Kina (Sichuan, Yunnan).
Nannestadhallen
Nannestadhallen er en flerbrukshall for Nannestad Idrettslag og Nannestad videregående skole. Hallen befinner seg i Smedstuvegen 6, 2030 Nannestad i Viken fylkeskommune. Nannestad videregående skole er leietager av hallen.
Om hallen og området rundt
Utenfor hallen er det en fotballbane av kunstgress, sandvolleyball-bane, grusbane og diskgolfoppsett. I hallen er det kurver for basketball, håndballmål, turnutstyr, og en klatrevegg. Inni hallen er det 8 garderober delt opp etter partall til jenter og oddetall til gutter. I tillegg er det et styrkerom med variasjon av styrkemaskiner og vekter. På parkeringen er det ladestasjoner for el-bil.
Arrangementer
Romerikes Råeste arrangeres også på området omkring hallen. Arrangementet pleier å være årlig i september og det settes opp hinder omkring hallen og andre steder langs løypa i Teigebyen. Start og slutt er rett utenfor hallen.
Nannestad håndballcup arrangeres på kunstgressbanen utenfor hallen og på de to banene inni hallen. Dette er et årlig arrangement som faller på de valgte dagene for Nannestad dagene i midten/ slutten av juni hvor de har turneringer for de fleste kull for gutter og jenter hvor det er lag nok til å sette opp.
I perioden April-Mai er hallen også brukt til COVID-19 vaksinering for Nannestad kommunes innbyggere.
Galtadalstunnelen
Galtadalstunnelen er en 30 meter lang tunnel i Suldal kommune i Rogaland. Tunnelen er en del av Riksvei 13. Den har ikke belysning (2020).
Anatolij Mikhajlov
Anatolij Mikhajlov (født 14. september 1936) er en russisk friidrettsutøver.
Han representerte Sovjetunionen under Sommer-OL 1964, hvor han tok bronse på 110 meter hekk.
Lussi
Lussi (på svensk også Lusse ) er navn både på lussi langnatt og den kvinnelige, demonliknende vetten som er knyttet til denne natta i norsk og svensk folketro. Lussinatta var kvelden og natta før luciamesse og luciadagen 13. desember. Ifølge nordiske tradisjoner var trollpakk ute denne natta for å kontrollere juleforbredelsene. Dessuten tok jula og vinteren til da.
Bakgrunn og forestillinger
Lussi-skikkelsen kan ha oppstått som en sammenblanding av den hellige Lucia («den lysende»), som ble feiret 13. desember, og djevelnavnet Lucifer («lysbringeren»). 13. desember var for øvrig vintersolverv i den julianske kalenderen og den lengste og mørkeste natta på året, og ble regnet som det også etter at datoene ble forskjøvet da den gregorianske kalenderen overtok fra 1700. Forestillingene om Lussi som hemmelighetsfull og kontrollerende trollkvinne skal i Norge særlig være kjent fra områdene fra Setesdal til kystdistriktene i Hardanger.
På samme måte som det nattlige spøkelsesrittet «oskorsreia» i jula, kunne Lussi i lussinatta komme med «lussiferda» eller «lussireia» («lussireidi»), et ridende følge av trollpakk. Lussi smakte på juleølet, kom med kakespaden, overvåket lefsebakinga i eldhuset og ropte ned i skorsteinspipa: «Inkje bryggja, inkje baga, inkje store eld hava!» For om grovarbeidet med tresking og spinning ikke var ferdig, baking og brygging til jul ikke var godt i gang og en ikke lot arbeidet hvile denne kvelden, kunne Lussi hevne seg i hus og fjøs. Hun og reia kunne komme over hustakene, skremme med fæle ansikter mot ruta, rase ned pipa og skade det og den som var i nærheten. Lussi representerte da de underjordiske; flere sagn forteller at hun er Adams første kone og ættemor til alle underjordiske, som Lilith i gammeljødisk tradisjon. Hulderfolket hadde selv glede av julefeiringa og passet på at både tidsregning og skikk og bruk ble fulgt.
Harald Justnes
Harald Justnes (født 1955) er en norsk sivilingeniør og forsker innen materialteknologi. Han er sjefsforsker ved SINTEF og professor i materialteknologi ved Institutt for materialteknologi ved NTNU. Han arbeider med utvikling av bærekraftig betong. Han ble dr.ing. ved NTH i 1983 med avhandlingen Bonding and structure of some inorganic chlorides related to Ziegler-Natta catalysis.
Eddy Ottoz
Eddy Ottoz (født 3. juni 1944) er en italiensk friidrettsutøver.
Han representerte Italia under Sommer-OL 1968, hvor han tok bronse på 110 meter hekk.
Silvina D’Elía
María Silvina D'Elía (født 25. april 1986) er en argentinsk landhockeyspiller som deltok i de olympiske leker 2012 i London.
D'Elía vant en olympisk sølvmedalje i landhockey under OL-2012 i London. Hun var med på det argentinske laget som kom på andreplass i landhockeyturneringen for damer bak Nederland.
Tolv lag deltok, Argentina vant gruppe B foran New Zealand, med tre seiere, en uavgjord og et tap. I semifinalen møtte de Storbritannia, som de beseiret med 2-1. 10. august 2012 spilte de finale mot Nederland, Nederland vant finalen med 2-0.
Joel Shankle
Joel Shankle (født 2. mars 1933, død 8. april 2015) var en amerikansk friidrettsutøver.
Han representerte USA under Sommer-OL 1956, hvor han tok bronse på 110 meter hekk.
Maurice Gateley
Maurice Gateley (født 13. juni 1904, død ukjent) var en indisk landhockeyspiller som deltok i de olympiske leker 1928 i Amsterdam. Gateley ble olympisk mester i landhockey under OL 1928 i Amsterdam. Han var med på det indiske laget som vant landhockeyturneringen. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering som ble spilt i perioden 17. til 26. mai. India vant alle fire kampene i gruppespillet med totalt 26-0. I finalen møtte de Nederland som var vinnere av den andre gruppen. India vant over Nederland med 3-0 i finalen som ble spilt 26. mai 1928 på Olympiastadion i Amsterdam med 23 400 tilskuere.
George Marthins
George Eric Marthins (født 24. desember 1905, død mars 1989) var en indisk landhockeyspiller som deltok i de olympiske leker 1928 i Amsterdam.
Marthins ble olympisk mester i landhockey under OL 1928 i Amsterdam. Han var med på det indiske laget som vant landhockeyturneringen. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering som ble spilt i perioden 17. til 26. mai. India vant alle fire kampene i gruppespillet med totalt 26-0. I finalen møtte de Nederland som var vinnere av den andre gruppen. India vant over Nederland med 3-0 i finalen som ble spilt 26. mai 1928 på Olympiastadion i Amsterdam med 23 400 tilskuere.
Avisåret 1970
Avisåret 1970 er en oversikt over etableringer, nedleggelser, hendelser, prisvinnere og personer med tilknytning til aviser i 1970.
Dødsfall
…
Xenidus
Xenidus er en slekt av biller som hører til familien kortvinger.
Utseende
Små, nokså brede, dråpeformede kortvinger, oftest noe flate og brunrøde på farge, nakne. De har gjerne reduserte fasettøyne, antennene er nokså brede og flate, det ytterste leddet bladformet. Hodet er kort og bredt, pronotum rundet, bredt U-formet innskåret foran, dekkvingene nokså korte med markerte, tilbaketrukne bakhjørner.
Levevis
Artene er knyttet til termitter og maur.
Utbredelse
Arten lever på Sumatra.
Eksterne lenker
Xenidus
Kjøladalstunnelen
Kjøladalstunnelen er en 133 meter lang tunnel i Hjelmeland kommune i Rogaland. Tunnelen er en del av Riksvei 13. Den åpnet i 1960.
Platycerus weidengensis
Platycerus weidengensis er en bille som tilhører familien hjortebiller (Lucanidae). Larvene utvikler seg i morken ved.
Utseende
En forholdsvis liten (ca. 10 millimeter), avlang, blankt svart hjortebille. Hos denne arten er det tydelig grønnlig metallglans. Kroppen er litt flattrykt, og er fint og litt spredt punktert. Hodet er firkantet, bredere enn langt. Kjevene er ikke like store som hos mange andre hjortebiller men fortsatt påfallende, hos hannene rundede og en del kortere enn hodet. Dekkvingene har fine lengdestriper.
Levevis
Larvene utvikler seg i råtnende trevirke av ulike løvtrær (eik og hikkori, av og til også furu), de voksne billene besøker av og til blomster.
Utbredelse
Arten er utbredt i Kina (Yunnan).
Caprella kennerlyi
Caprella kennerlyi er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann).
Arten kan bli 7 – 30 mm lang og den lever i farvann i nordøstre Stillehavet ved USA og Canada, opp til Alaska.
Redaktørene ved WoRMs anser (2013) arten Caprella kennerlyi som typetakson til Metacaprella-slekten.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
World Curling Federation
World Curling Federation (WCF) er anerkjent av Den internasjonale olympiske komité som det internasjonale idrettsforbundet for olympisk curling og paralympisk rullestolcurling. WCF har hovedkontor i Perth i Skottland og er medlem av Association of International Olympic Winter Sports Federations.
WCF ble stiftet i 1965 som en komité av Royal Caledonian Curling Club, curlingsportens opprinnelsesklubb, etter suksessen til Scotch Cup-mesterskapene mellom Canada og Skottland. I begynnelsen besto den av de skotske, canadiske, svenske, norske, sveitsiske og amerikanske curlingforbundene. I dag har WCF 49 nasjonale medlemsforbund.
Kunståret 1907
Kunståret 1907 er en oversikt over hendelser, fødte og avdøde kunstnerpersonligheter i 1907.
Dødsfall
|| kunstmaler ||align=center|66 ||align=center|1841 ||
Dronning Maud Land Air Network Project (DROMLAN)
Dronning Maud Land Air Network Project (DROMLAN) er et samarbeidsprosjekt der elleve nasjoner som har baser på Dronning Maud Land i Antarktis driver en felles logistikk- og flytransporttjeneste. Samarbeidet ble opprettet på initiativ fra Norsk Polarinstitutt.
Formålet med samarbeidet er å redusere de totale kostnadene. Landene som deltar er Belgia, Finland, India, Japan, Nederland, Norge, Russland, Sør-Afrika, Sverige, Tyskland og United Kingdom. Flytypene som brukes av DROMLAN er det russiske Iljusjin Il-76, norske og svenske C-130 Hercules samt norske P-3 Orion. Sporadisk benyttes også andre luftfartøyer. Flyene flyr fra Cape Town internasjonale lufthavn til Troll Airfield. En Hercules-maskin bruker opptil ni timer på denne strekningen, mens en Il-76 bruker fem og en halv time.
Fra Troll Airfield til andre forskningsstasjoner blir det fraktet folk og forsyninger med to fly av typen Basler BT-67 (som er konverterte DC-3/C-47-maskiner). Disse strekningene opereres av det sørafrikanske selskapet Antarctic Logistics Centre International og andre operatører. Forskningsstasjonene som er betjent av disse flygningene er belgiske Princess Elisabeth, finske Aboa, japanske Dome Fuji, britiske Halley, indiske Maitri, japanske Syowa, norske Tor, russiske Novolazarevskaja, sørafrikanske SANAE IV, svenske Wasa samt de tyske Kohnen og Neumayer. I 2007–2008-sesongen ble 720 personer transportert til Antarktis via DROMLAN.
I 2005 ble Troll Airfield tatt i bruk. Flyplassen er ikke åpen for annen luftfart enn DROMLANDs flygninger.
Nordmannen Jan Erling Haugland var administrerende direktør for DROMLAN fra nettverket ble etablert i 2000 og frem til 2011.
Per 2021 er DROMLAN fortsatt i virksomhet.
DROMSHIP
Fem nasjoner har gått sammen om å etablere et tilsvarende prosjekt for skipstransport i Antarktis. I samarbeidsprosjektet Dronning Maud Land Shipments (DROMSHIP) deltar per 2021 Belgia, Finland, Norge, Sverige og Tyskland.
Skafsåsteinen
Skafsåsteinen er en runestein ved Skafså kirke i Tokke kommune i Vestfold og Telemark. Steinen ble første gang beskrevet av Hans Jacob Wille i 1790, den sto da ved kirkedøra. Samme sted sto den da Sophus Bugge besøkte stedet på 1860-tallet. Han kunne da konstatere at steinen ikke sto på sin opprinnelige plass, men denne kunne ikke lokaliseres. I 1892 opplyser Oluf Rygh at steinen ligger nede, det gjorde den også da Magnus Olsen undersøkte den i 1923. I dag er steinen satt opp inne i våpenhuset i kirken.
Oversatt til norrønt blir det: ''Arngeirs synir reistu hellu þessa eptir þjòđolf brođur. Guđmundr reist runar þessar ok þeir Ǫndottr''.
Og på moderne norsk: «Arngeirs sønner reiste denne hella etter Tjodolf (deres) bror. Gudmund ristet disse runer, han og Ondott.» Steinen dateres til ca. 1100.
Lars Rambe
Lars Rambe (født 19. september 1968 i Täby) er en svensk advokat, forfatter og tidligere friidrettsutøver.
Rambe tok sin juris. kandidat-eksamen i 1994 ved Uppsala universitet. Etter fem år som internasjonal forretningsjurist i Pharmacia og Amersham Biosciences startet han i 1999 Sveriges første juridiske nisjebyrå for bioteknikk- og legemiddelindustrien, en virksomhet som i 2003 ble kjøpt av Advokatfirman Delphi & Co der Rambe ble deleier. I 2005 gikk han tillbake til egen advokatvirksomhet.
Hans første roman, Spåren på bryggan, ble skrevet i 2007 og utgitt på eget forlag - Kura skymning. Spåren på bryggan og oppfølgeren Skuggans spel (Kalla kulor förlag) er krim som utspiller seg i Strängnäs og i Mariefred. Hovedpersonen er en journalist som flytter fra Stockholm til Strängnäs og får jobb i lokalavisen. Livet på lokalavisredaksjonen blir langt fra så rolig som forventet.
Rambe er representert av forfatteragenturet Grand Agency. Bøkene hans er solgt til flere land.
Som friidrettsmann i Hässelby SK og Tureberg IF var Rambe med å vinne lag-SM i 1990, samt ta bronsemedalje på 4x400 meter i stafett-SM i 1991. Han var også finalist i Junior-SM på 400 m i 1988.
Skottettunnelen
Skottettunnelen er en 630 meter lang tunnel i Hjelmeland kommune i Rogaland. Tunnelen er en del av Riksvei 13.
Caprella kominatoensis
Caprella kominatoensis er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann).
Arten kan bli 6 mm lang og den lever i farvann ved Jeiu-æyene og ved Chiba i Japan.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
Jacob Gade
Jacob Thune Hansen Gade (født 29. november 1879 i Vejle, død 20. februar 1963 i Thorøhuse) var en dansk komponist, fiolinist og dirigent.
Jacob Gade kom fra en enkel bakgrunn og arbeidet seg opp derfra. Han begynde som spillemann i sin fars orkester hjemme i Vejle, men allerede som 16-åring dro han derfra til København. Han ble etter hvert kapellmester på noen av byens største restauranter og teatre.
I 1919 reiste han til USA. Hans ferdigheter som fiolinist skaffet ham plass i et av New Yorks symfoniorkestre. I 1921 vendte han imidlertid tilbake til København, til en stilling som kapellmester i Palads-biografen. Det var her han i 1925 komponerte Jalousie, Tango Tsigane til en film, og dette var starten på veien mot verdensberømmelse. Tango Jalousie er fortsatt en av de mest populære og mest spilte melodiene innen vestlig kunstmusikk.
I 1931 trakk Gade seg tilbake fra offentlige opptredener, og viet seg utelukkende til komponistgjerningen. Han flyttet til den lille fiskerlandsbyen Thorøhuse i 1943 sammen med sine kone Mimi, og bodde der til sin død i 1963. Mimi var gått bort allerede i 1950, og etter hennes død begynte han å overveie hvordan han best kunne disponere sin formue med tanke på ettertiden. I 1956 opprettede Gade et legat til fordel for unge talentfulle musikere, og besluttet at alle fremtidige royalty-inntekter fra komposisjonene hans også skulle tilfalle legatfondet. Jacob Gades legat mottar derfor fortsatt royalty-inntektene fra Gades komposisjoner. Legatet ble første gang utdelt i 1964. Legatet kan ikke søkes, men tildeles av et legatstyre.
I 1971 ble gaten i Thorøhuse der han hadde sitt siste hjem, oppkalt etter Jacob Gade.
Carlos Juan Finlay
Carlos Juan Finlay de Barrés (født 3. desember 1833 i Puerto Príncipe [nå Camagüey] på Cuba, død 20. august 1915 i Havanna) var en kubansk lege og medisinsk forsker. Han oppdaget myggstikk som smittespreder for gulfeber.
Bakgrunn
Carlos Finlay var sønn av den skotskfødte Edward (Eduardo) Finlay og hans hustru, den franskfødte Elisa (Isabel) de Barrés. Han ble født Juan Carlos Finlay y de Barrés, men reverserte senere i livet fornavnene og ble Carlos Juan.
På den tid var Cuba del av kongeriket Spania. Hans far var en lege som hadde kjempet ved Simón Bolívars side, og handfamilie eide en kaffeplantasje i Alquízar. Carlos gikk på skole i Frankrike i 1844, men måtte vende tilbake til Cuba etter to år fordi han hadde fått kolera. Etter at han kom til hektene, reiste han i 1848 tilbake til Europa, men ble sittende fast i England på grunn av politisk uro. Da han kom til Frankrike for å gjenoppta studiene, ble han smittet med tyfus og returnerte atter hjem til Cuba.
Fordi Universitetet i Havanna ikke ville godskrive ham for studiene i Europa, begynte han i 1853 ved Jefferson Medical College i Philadelphia i Pennsylvania i USA, der de ikke stilte noe slikt krav for opptak. I 1855 tok han eksamen og fullførte sine studier i Havanna og Paris.
Karriere
Han slo seg ned på Cuba og åpnet legepraksis der.
Siden 1400-tallet og 1500-tallet, da man fikk de første beskrivelser av sykdommen gulfeber, var periodiske epidemier utbrutt på Cuba, og den rammet i særdeleshet innbyggerne i Havanna. Finlay, som var interessert i epidemiologi og folkehelse, begynte sitt arbeid med kolera, som et resultat av voldsomme utbrudd av sykdommen i Havanna. Han kom til den konklusjon at sykdommen var vannbåren, noe som senere ble bekreftet, skjønt det ble avvist av forlagene på det tidspunkt.
Samtidig nådde han også ny erkjennelse vedrørende gulfeberen. I 1865 sendte Finlay en vitenskapelig artikkel til det kubanske vitenskapsakademi, der han drøftet sammenhengen mellom klimatiske forhold og gulfeber. Bidragende til hans neste tanke var hans studier av antikke maya-manuskripter - han kom til å spekulere på om sykdommen muligens ble overført av mygg, Han ettergikk dette, og ble berømt for sin påvisning av at myggen Aedes aegypti var smittebærer for sykdommen. Han anbefalte tiltak mot denne myggen for å komme sykdommen til livs. Det skulle ta 20 år før hans erkjennelser ble godtatt og lagt til grunn i sykdomsbekjempelsen.
Siren Gjerme Eriksen
Siren Gjerme Eriksen (født 13. desember 1956) er en norsk diplomat og ambassadør.
Uncle Acid & the Deadbeats
Uncle Acid & the Deadbeats er et engelsk psykedelisk doom metal-band, etablert i Cambridge i 2009.
Siren Gjerme Eriksen
Eriksen er utdannet siviløkonom fra Norges Handelshøyskole. I 1989 ble hun opptatt som aspirant i Utenriksdepartementet. I 2009 ble Eriksen utnevnt til Norges ambassadør i Norges ambassade i Canberra i Australia. Sideakkreditering som ambassadør i Cookøyene fulgte senere samme år og i 2010 ble hun også sideakkreditert til New Zealand og Papua Ny-Guinea, samt Fiji. I 2012 ble hun utnevnt til ambassadør i Tonga. Hun ble sittende i Canberra til 2014.
Uncle Acid & the Deadbeats
Bandet er kraftig inspirert av tidlig heavy metal fra slutten av 1960-tallet og begynnelsen av 1970-tallet. De benytter bevisst instrumenter og innspillingsutstyr fra denne tidsperioden for å gjenskape lydbildet fra den tiden. Bandet har blitt beskrevet som «en blanding av det originale Alice Cooper-bandet som jammer i en celle sammen med tidlig Black Sabbath og The Stooges». Uncle Acid var opprinnelig navnet på den anonyme frontmannen, som senere endret artistnavnet til K.R Starrs. Han anser nå at Uncle Acid er bandets navn, og at fansen er «The Deadbeats».
Uncle Acids første album, Volume 1, kom ut i et meget begrenset opplag; kun 20 nummererte kopier. Med albumet Blood Lust fikk bandet et lite gjennombrudd blant heavy metal-fans. I 2013 ble Uncle Acid kjent for et videre publikum med albumet Mind Control og som oppvarmere for Black Sabbaths under deres europaturné i november og desember 2013.
Siren Gjerme Eriksen
Kongen utnevnte i 2010 Eriksen til ridder av 1. klasse av Den Kongelige Norske Fortjenstorden «for embetsfortjeneste».
Rex Norris
Richard A. O. «Rex» Norris (født 1903, død 1980) var en indisk landhockeyspiller som deltok i de olympiske leker 1928 i Amsterdam. Norris ble olympisk mester i landhockey under OL 1928 i Amsterdam. Han var med på det indiske laget som vant landhockeyturneringen. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering som ble spilt i perioden 17. til 26. mai. India vant alle fire kampene i gruppespillet med totalt 26-0. I finalen møtte de Nederland som var vinnere av den andre gruppen. India vant over Nederland med 3-0 i finalen som ble spilt 26. mai 1928 på Olympiastadion i Amsterdam med 23 400 tilskuere.
Caprella kroyeri
Caprella kroyeri er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann).
Arten kan bli 10 – 33 mm lang og den lever ned til 16 meters dyp i farvann ved Japan og Korea.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
Crusader Kings III
Crusader Kings III (ofte forkortet til CK3) er et rollespill og storstrategispill satt i middelalderen, utviklet av Paradox Development Studio og utgitt av Paradox Interactive som en oppfølger til Crusader Kings (2004) og Crusader Kings II (2012). Spillet ble utgitt 1. september 2020.
Spillmekanismer
Spillet er i likhet med sine forgjengere et storstrategispill og en simulering av dynasti satt i middelalderen, hvor spillerne kan starte i enten årene 867 eller 1066, og spille til år 1453. Dynastier kan skape kadettgrener som har sine egne overhoder, og handler for det meste uavhengig fra moderdynastiet. Lederne av dynastier kan bruke en ny ressurs kalt «Renown» (berømmelse) for å kontrollere sine hus. Lederne kan, for eksempel, legitimisere bastarder.
Spillfigurer har 3D-modeller i stedet for 2D-portretter. I likhet med Crusader Kings II har de trekk som styrer deres egenskaper og oppførsel. Gjør figurene valg som går imot trekkene de har, blir stresset øke for dem. Spillets genetikksystem tillater figurer å arve trekk og karakteristikk fra sine forfedre. Figurene kan skape frykt i sine vasaller ved å øke sin «Dread» (engelsk, «frykt»), som økes når karakteren gjør ondsinnede handlinger, som å utføre tortur eller henrettelser. Figurene kan velge mellom én av fem livsstiler, hvor hver av dem har tre ferdighetstrær som tillater figurer å utvikle ferdigheter relatert til livsstilen.
Spillerne kan spille som alle religioner og nesten alle styreformer, dog handelsrepublikker og teokrati var ikke spillbare da spillet ble utgitt. De fleste lederne i spillet tilhører føydalisme, stammer eller klaner. Nomader blir fremvist som stammesamfunn i stedet for å ha sin egen styreform. Religioner har «Tenets» (engelsk, «prinsipper»), som er bonuser gitt til alle utøvere av den troen, og «Doctrines» (engelsk, «lære»), som håndterer kirkens meninger om problemer som homofili og hvorvidt kvinner kan motta ordinasjon. Spillerne vil kunne utvikle sine egne heresier, hvor de velger prinsipper og læren.
Kartet er omtrentlig fire ganger så detaljert som den forrige, og er noe større. Kommuner er vist direkte på kartet, som betyr at hærer må bevege seg rundt kartet for å beleire hver kommune i et fylke, som er en endring fra tidligere spill. Hvert fylke har gjennomsnittlig tre kommuner. Noen av disse kommunene starter uten utvikling (men vil fortsatt ha en eier), og kan bli bygget senere.
Utvikling
Spilldirektør Henrik Fåhraeus nevnte at utviklingen av spillet startet «omtrentlig ett år før Imperator», som tyder til at den startet i 2015. Han beskrev også spillmotoren til Crusader Kings II «cobbled and 'held together with tape'» (engelsk, omtrentlig «holdt sammen med teip»), og fortalte at det nye spillet inneholdt en oppdatert motor med egenskaper til å utføre nye funksjoner.
I likhet med mange av Paradox sine uutgitte og nåværende støttede verk, publiserer utviklerne en ukentlig utviklerdagbok. Hvert innlegg fokuserer på et enkelt av spillets aspekter, som, for eksempel, styreformer, brukergrensesnitt, krig, og hvordan denne delen av spiller vil bli håndtert i Crusader Kings III, og hvordan det er annerledes fra Crusader Kings II. En månedlig oppdateringsvideo er også lastet opp på YouTube-kanalen til Paradox Interactive, som ramser opp alle endringene som er blitt gjort i den månedens «Dev Diaries».
Kunståret 1908
Kunståret 1908 er en oversikt over hendelser, fødte og avdøde kunstnerpersonligheter i 1908.
Vietnam under VM i friidrett 2023
Vietnam deltok under VM i friidrett 2023 (utendørs) fra 19. til 27. august 2023 i Budapest i Ungarn.
Resultater
Vietnam stilte med 1 utøver.
Friidrett under Sommer-OL 2016 – Kulestøt kvinner
Kvinnenes kulestøt fant sted den 12. august 2016 på Olympiastadion i Rio de Janeiro, Brasil
Program
Alle klokkeslett var Brasília tid (UTC−3).
Rekorder
Følgende rekorder var gjeldende verdens- og olympiske rekorder før øvelsen:
Kvalifisering
Kvalifiseringskrav: Direktekvalifiseringskrav var 18,40 m (Q) eller å være blant de beste 12 (q) kvalifiserte til finalen.
Michael Rocque
Michael Rocque (født 1899, død ukjent) var en indisk landhockeyspiller som deltok i de olympiske leker 1928 i Amsterdam. Rocque ble olympisk mester i landhockey under OL 1928 i Amsterdam. Han var med på det indiske laget som vant landhockeyturneringen. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turneringen som ble spilt i perioden 17. til 26. mai. India vant alle fire kampene i gruppespillet med totalt 26-0. I finalen møtte de Nederland som var vinnere av den andre gruppen. India vant over Nederland med 3-0 i finalen som ble spilt 26. mai 1928 på Olympiastadion i Amsterdam med 23 400 tilskuere.
Henrik G. Bastiansen
Han tok doktorgrad ved Universitetet i Oslo i 2006 med avhandlingen ''Da avisene møtte TV. Partipressen, politikken og fjernsynet 1960–1972''. Han har publisert en rekke skrifter om blant annet ytringsfrihet, pressen, NRK og generelle historiske tema. Han arbeider ved Høgskolen i Volda.
Bukkadalstunnelen
Bukkadalstunnelen (historisk navn Bukkatunnelen) er en 215 meter lang tunnel i Hjelmeland kommune i Rogaland. Tunnelen er en del av Riksvei 13. Den åpnet i 1979.
Vibeke Knudsen
Vibeke Knudsen (født 10. november 1948, død 18. desember 2016) var en norsk diplomat. Hennes siste postering var som Norges ambassadør i Colombia og Ecuador.
Knudsen var utdannet sosialantropolog og avla magistergrad ved Universitetet i Oslo i 1980. Hun begynte deretter i Utenriksdepartementet. Den første posteringen utenlands var i Venezuela fra 1984 til 1986. Fra 1989 til 1992 var hun ved ambassaden i Hellas. I 1999 ble hun utnevnt til ministerråd ved Norges ambassade i Wien i Østerrike, der hun var til 2001, da hun ble ministerråd ved ambassaden i Haag i Nederland. Knudsen ble i 2009 utnevnt til Norges ambassadør i Bogotá i Colombia. Sideakkreditering som ambassadør i Ecuador fulgte i 2010.
Kongen utnevnte i 2010 Knudsen til ridder av 1. klasse av Den Kongelige Norske Fortjenstorden «for embetsfortjeneste».
Rune Andersen
Rune Andersen kan vise til:
Jarik Sundling
Sundling debuterte i Eliteserien den 19. august 2023 mot Odd.
Piotr Kałwa
Piotr Kałwa (født 18. oktober 1893 i Cudzynowice i kongeriket Polens del av Tsarrussland, død 17. juli 1974 i Kuźnica i Polen) var en polsk katolsk prelat som var biskop av Lublin årene 1949-1974.
Prest
Han ble ordinert til prest den 1. juni 1916 i Kielce. Han studerte jus og teologi ved Det katolske universitet i Lublin, der han i 1935 ble professor. Han satt arrestert i 1939–1940, men kunne returnere til Lublin i 1945 som professor i kanonisk rett.
Biskop av Lublin
Den 30. mai 1949 ble han utnevnt til biskop av Lublin bispedømme. Den ble bispeviet den 29. juni 1949 av den polske kirkes primas Stefan Wyszyński av Gniezno. Medkonsekrerende var biskop Czesław Kaczmarek av Kielce og biskop Michal Klepacz av Łódź.
Årene 1949–1974 var han storkansler for det katolske universitetet i Lublin.
Han deltok på alle fire sesjoner til Det andre Vatikankonsil.
Han ble gravlagt i katedralen i Lublin.
Episkopalgenealogi
Hans episkopalgenealogi er:
Bastlitunnelen
Bastlitunnelen er en 245 meter lang tunnel i Hjelmeland kommune i Rogaland. Tunnelen er en del av Riksvei 13.
Alle må dø
Alle må dø er en norsk dramafilm fra 2020 regissert av Geir Greni. Filmen ble sluppet ut 4 september 2020